CELEX: C2007/095/19
Language: el
Date: 2007-04-28 00:00:00
Title: Υπόθεση C-45/06: Απόφαση του Δικαστηρίου (πέμπτο τμήμα) της 8ης Μαρτίου 2007 [αίτηση του Finanzgericht des Landes Brandenburg (Γερμανία) για την έκδοση προδικαστικής αποφάσεως] — Campina GmbH & Co., πρώην TUFFI Campina emzett GmbH κατά Hauptzollamt Frankfurt (Oder) (Γάλα και γαλακτοκομικά προϊόντα — Συμπληρωματική εισφορά — Ελάχιστη υπέρβαση της προθεσμίας κοινοποιήσεως του ετήσιου πίνακα υπολογισμών — Πρόστιμο — Κανονισμός (ΕΟΚ) 536/93, όπως τροποποιήθηκε με τον κανονισμό (ΕΚ) 1001/98 — Άρθρο 3, παράγραφος 2, δεύτερο εδάφιο — Κανονισμός (ΕΚ) 1392/2001 — Άρθρο 5, παράγραφος 3 — Κανονισμός (ΕΚ, Ευρατόμ) 2988/95 — Άρθρο 2, παράγραφος 2, δεύτερη περίοδος — Αρχή της αναδρομικής εφαρμογής της ελαφρότερης χρηματικής ποινής)

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/12
            
         Απόφαση του Δικαστηρίου (πέμπτο τμήμα) της 8ης Μαρτίου 2007 [αίτηση του Finanzgericht des Landes Brandenburg (Γερμανία) για την έκδοση προδικαστικής αποφάσεως] — Campina GmbH & Co., πρώην TUFFI Campina emzett GmbH κατά Hauptzollamt Frankfurt (Oder)
   (Υπόθεση C-45/06) (1)
   
   (Γάλα και γαλακτοκομικά προϊόντα - Συμπληρωματική εισφορά - Ελάχιστη υπέρβαση της προθεσμίας κοινοποιήσεως του ετήσιου πίνακα υπολογισμών - Πρόστιμο - Κανονισμός (ΕΟΚ) 536/93, όπως τροποποιήθηκε με τον κανονισμό (ΕΚ) 1001/98 - Άρθρο 3, παράγραφος 2, δεύτερο εδάφιο - Κανονισμός (ΕΚ) 1392/2001 - Άρθρο 5, παράγραφος 3 - Κανονισμός (ΕΚ, Ευρατόμ) 2988/95 - Άρθρο 2, παράγραφος 2, δεύτερη περίοδος - Αρχή της αναδρομικής εφαρμογής της ελαφρότερης χρηματικής ποινής)
   (2007/C 95/19)
   Γλώσσα διαδικασίας: η γερμανική
   Αιτούν δικαστήριο
   Finanzgericht des Landes Brandenburg
   Διάδικοι στην υπόθεση της κύριας δίκης
   Campina GmbH & Co., πρώην TUFFI Campina emzett GmbH,
   κατά
   Hauptzollamt Frankfurt (Oder),
   Αντικείμενο της υποθέσεως
   Αίτηση εκδόσεως προδικαστικής αποφάσεως — Finanzgericht des Landes Brandenburg — Ισχύς του άρθρου 3, παράγραφος 2, δεύτερο εδάφιο, του κανονισμού (ΕΟΚ) 536/93 της Επιτροπής, της 9ης Μαρτίου 1993, περί λεπτομερών κανόνων εφαρμογής της συμπληρωματικής εισφοράς στον τομέα του γάλακτος και των γαλακτοκομικών προϊόντων (ΕΕ L 57, σ. 12), όπως τροποποιήθηκε με τον κανονισμό (ΕΟΚ) 1001/98 (ΕΕ L 142, σ. 22) — Πρόστιμο για τη μη τήρηση της προθεσμίας για την υποβολή της ετήσιας δηλώσεως των υπολογισμών των καθενός από τους παραγωγούς — Ελάχιστη υπέρβαση της προθεσμίας — Αρχή της αναλογικότητας
   Διατακτικό της αποφάσεως
   Η αρχή της αναδρομικής εφαρμογής της ελαφρότερης ποινής πρέπει να τηρείται από τον εθνικό δικαστή όταν πρόκειται για ποινή που επιβάλλεται σε συμπεριφορά αντίθετη προς τις επιταγές της κοινοτικής νομοθεσίας.
   Όταν πρόκειται για ελάχιστη υπέρβαση της τασσομένης προθεσμίας, όπως αυτή στην υπόθεση της κύριας δίκης, το σύστημα των χρηματικών ποινών του άρθρου 5, παράγραφος 3, του κανονισμού (ΕΚ) 1392/2001, της Επιτροπής, της 9ης Ιουλίου 2001, για λεπτομέρειες εφαρμογής του κανονισμού (ΕΟΚ) 3950/92 του Συμβουλίου για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων, είναι επιεικέστερο του προβλεπόμενου από το άρθρο 3, παράγραφος 2, δεύτερο εδάφιο, πρώτη περίπτωση, του κανονισμού (ΕΟΚ) 536/93, της Επιτροπής, της 9ης Μαρτίου 1993, περί λεπτομερών κανόνων εφαρμογής της συμπληρωματικής εισφοράς στον τομέα του γάλακτος και των γαλακτοκομικών προϊόντων, όπως τροποποιήθηκε από τον κανονισμό (ΕΚ) 1001/98 της Επιτροπής, της 13ης Μαΐου 1998.
   
      (1)  ΕΕ C 154 της 1.7.2006.